Michel Platini
Michel François Platini legendarni je francuski nogometaš italijanskog porijekla. Roditelji su mu bili kuhari. S 28 godina igrački je "eksplodirao" i, prešavši u torinski Juventus, tri je godine uzastopno bio najbolji strijelac italijanskog prvenstva i također tri godine zaredom (1983, 1984, 1985) dobitnik Zlatne lopte France Footballa, što je uspjelo još samo Lionelu Messiju. Bio je prvak Evrope s Juventusom i Francuskom. Dominirao je na Evropskom prvenstvu 1984, kad je Francuska osvojila titulu. Kasnije je bio i selektor nacionalnog tima. Od 2007. do 2015. obavljao je dužnost predsjednika UEFA-e. UEFA mu je 2015. zabranila rad u nogometu zbog korupcije. Žalio se na Evropskom sudu za ljudska prava, koji je odbio njegovu žalbu.